Diari Oficial de la Generalitat Valenciana


Sumari del DOGV 9967, del 28-10-2024 (2024/10531)

RESOLUCIÓ de 3 d'octubre de 2024, per la qual s’aprova la millora en la precisió geomètrica de la línia límit entre els municipis de Burjassot i Paterna.
---------------------------------------------------------------------------------------------------------------------------------------------------------

### Dades del document

Número de DOGV
:   9967

Data del DOGV
:   28-10-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/10800

CVE
:   EVZA-S-4007-91827

Data del document
:   03-10-2024

Organisme emissor
:   Institut Cartogràfic Valencià

Tipus de document
:   Resolució

Vist l’expedient corresponent a les actuacions de millora geomètrica, s’exposen els següents fets:

L'Institut Cartogràfic Valencià, (d'ara en avant ICV), comunica el 17 de juny de 2021 a l'Ajuntament de Burjassot (REGAGE21e00010763200), i el 23 de juny de 2021, a l'Ajuntament de Paterna (REGAGE21e00011252767), que en esta anualitat està previst el començament de la planificació i l'inici d'ofici dels treballs per a la millora geomètrica de la línia objecte d'esta resolució, i informa els ajuntaments sobre la naturalesa dels mateixos i sol·licita la seua col·laboració.

El 14 d'octubre de 2022, es notifica a l'Ajuntament de Burjassot (CART1/2022/38652) i a l'Ajuntament de Paterna (CART1/2022/38152), la finalització dels treballs, per part de l'ICV, d'execució i de control de la qualitat de la millora geomètrica de la línia.

A conseqüència del resultat de la millora geomètrica, els dos ajuntaments acorden procedir a un nou reconeixement que detalla el traçat de la línia límit entre les fites primer i segon, coherent amb el desenrotllament urbanístic de la zona.

El 28 de març de 2024, l'Ajuntament de Burjassot notifica a l'ICV este acord (GVSIR/2024/69279), aprovat pel Ple de l'Ajuntament del dia 26 de març de 2024.

De manera anàloga, el 7 de juny de 2024, l'Ajuntament de Paterna notifica l'ICV (GVSIR/2024/138251), l'acord aprovat pel Ple de l'Ajuntament del dia 30 de maig de 2024.

*Fonaments de dret*

1. És funció de l’ICV, d’acord amb l’article 4.2.i de la Llei 2/2020, de 2 de desembre, de la Generalitat, de la informació geogràfica i de l’Institut Cartogràfic Valencià, l’elaboració i el manteniment del mapa municipal, que consistix, d’acord amb l’article 41.1 de la mateixa llei, en la recuperació de les línies límit de tots els municipis de la Comunitat Valenciana. En eixe sentit, l’article 4.2.i també establix que és funció de l’ICV l’impuls dels treballs de millora geomètrica de les línies que delimiten els termes municipals de la Comunitat Valenciana.

2. Atés el caràcter exclusivament tècnic de la millora geomètrica de les línies de terme, l’article 43.3 de la Llei 2/2020, de 2 de desembre, de la Generalitat, de la informació geogràfica i de l’Institut Cartogràfic Valencià establix que l’ICV planificarà anualment els treballs i els executarà, amb la comunicació prèvia als ajuntaments beneficiats i, una vegada conclosos els treballs de millora geomètrica, s’informarà de les geometries actualitzades als ajuntaments afectats.

3. Així, el segon paràgraf de l’article 43.3 de la Llei 2/2020, de 2 de desembre, de la Generalitat, de la informació geogràfica i de l’Institut Cartogràfic Valencià establix que les geometries millorades reflectiran fidelment la descripció de les línies de terme contingudes en les actes de delimitació originals aprovades en el seu moment pels plens dels ajuntaments implicats i la millora geomètrica en cap cas suposarà una alteració de la línia de terme.

Vistos els fonaments de dret assenyalats,

RESOLC

*Primer*

Aprovar la millora de la precisió geomètrica de la línia límit entre els municipis de Burjassot i Paterna i mantindre els acords en l'acta de delimitació municipal estesa per l'Institut Geogràfic i Estadístic/Institut Geogràfic Nacional de 1929 i la posterior actualització mitjançant els respectius acords ratificats de 26 de març de 2024 i de 30 de maig de 2024 entre els municipis esmentats.

L'acta de 1929 i la seua corresponent millora geomètrica queda subsistent, excepte en la forma d'unió entre les fites primera i segona, que segons l'acord entre els ajuntaments es descriu de la manera següent: la normal baixada des de fita M1-M3T a l'antic eix del camí de Godella a Paterna, que actualment es correspon amb l'eix del carrer de Joan d'Àustria. Continua per l'eix fins al final del carrer, i des d'ací continua pel carrer del Catedràtic Dr. Agustín Escardino Benlloch pel límit de la vorera i per l'alineació del límit de l'aparcament, i deixa l'aparcament dins de Burjassot. Travesa la rotonda i s'alinea amb la tanca de la parcel·la ocupada per Ràdio Televisió Valenciana en el costat de Burjassot, que queda en el límit sud-est de la línia del tramvia. Continua per esta alineació fins a la fita M2.

Les fites que delimiten els termes municipals resultants de la millora geomètrica executada s’inclouen en el següent llistat. El nom establit per a cada punt és correlatiu (M1, M2,..) en la direcció d’avanç de la línia, i en el cas de fites d’inici i final de la línia, s’indica el nombre de termes municipals adjacents (M3T). Les coordenades dels punts es proporcionen en el sistema geodèsic de referència ETRS89, projecció cartogràfica UTM, fus 30. La forma d’unió entre dos fites consecutives s’especifica en el camp d’observacions.

|  |  |  |  |
| --- | --- | --- | --- |
| *Coordenades ETRS89 UTM Fus 30 (metres)* | | | |
| *Nom* | *X* | *Y* | *Observacions* |
| M1-M3T | 721911,967. | 4377412,612. | És comú a Burjassot, Paterna i Godella. |
| M2 | 721137. | 4376645. | Normal a l'eix del carrer, eix del carrer, límit de vorera i límit d'aparcament del carrer consecutiu i alineació amb la tanca i límit sud-est de la línia del tramvia |
| M3 | 721508,37. | 4376311,835. | Eix de l'antic assagador de bestiars |
| M4-M3T | 721461,017. | 4376252,986. | Recta.  És comú a Burjassot, Paterna i València. |

  

En els casos en els quals la geometria que definix la línia límit entre fites consecutives no siga la línia recta, sinó que es correspon amb un element geogràfic: riu, barranc, rambla, divisòria, camí, límit, etc., es proporcionen les coordenades dels punts d’inflexió de la línia límit que separen les fites definides en el llistat anterior. Els punts d’inflexió es denominen de manera correlativa amb el prefix de la fita precedent (M1-1, M1-2,...).

|  |  |  |
| --- | --- | --- |
| *NOM* | *X ETRS89 UTM FUS 30 (m)* | *Y ETRS89 UTM FUS 30 (m)* |
| *TRAM ENTRE FITA 1 I 2* | | |
| M1-1 | 721907,619. | 4377415,987. |
| M1-2 | 721811,625. | 4377330,678. |
| M1-3 | 721695,513. | 4377225,342. |
| M1-4 | 721661,455. | 4377187,377. |
| M1-5 | 721618,689. | 4377143,663. |
| M1-6 | 721534,195. | 4377057,383. |
| M1-7 | 721512,730. | 4377035,466. |
| M1-8 | 721375,902. | 4376895,677. |
| M1-9 | 721369,001. | 4376888,493. |
| M1-10 | 721315,453. | 4376825,956. |
| M1-11 | 721287,500. | 4376801,031. |
| M1-12 | 721237,646. | 4376756,572. |
| M1-13 | 721224,346. | 4376744,131. |
| M1-14 | 721203,967. | 4376724,577. |
| *TRAM ENTRE FITA 2 I 3* | | |
| M2-1 | 721166,956. | 4376611,996. |
| M2-2 | 721197,055. | 4376574,480. |
| M2-3 | 721260,389. | 4376526,409. |
| M2-4 | 721312,312. | 4376499,021. |
| M2-5 | 721357,102. | 4376472,061. |
| M2-6 | 721417,584. | 4376408,441. |
| M2-7 | 721462,802. | 4376363,865. |

  

*Segon*

Acordar la publicació d'esta resolució en el *Diari Oficial de la Generalitat Valenciana*  i la seua notificació als municipis interessats, a la diputació provincial, corresponent, a la Direcció General d’Administració Local, a l’Institut Geogràfic Nacional i al Registre d’entitats locals del Ministeri de Política Territorial.

Contra esta resolució, que posa fi a la via administrativa, es podrà interposar un recurs de reposició, amb caràcter potestatiu, davant de la Conselleria de Medi Ambient, Infraestructures i Territori, en el termini d’un mes a comptar de l’endemà de la recepció de la notificació o des de la publicació en el *Diari Oficial de la Generalitat Valenciana*, d’acord amb els articles 123 i 124 de la Llei 39/2015, d’1 d’octubre, del procediment administratiu comú de les administracions públiques.

Així mateix, es podrà interposar un recurs davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos des de l’endemà de la publicació en el *Diari Oficial de la Generalitat Valenciana*, d’acord amb el que es preveu en la Llei 29/1998, de 13 de juliol, reguladora de la jurisdicció contenciosa administrativa.

  

València, 3 d'octubre de 2024

Montserrat Tello Millán

Directora de l'Institut Cartogràfic Valencià